ये पीढ़ी दर पीढ़ी बढ़ सकता है; इससे बचने के लिए खर्च पर कंट्रोल करें
आजकल बहुत से लोगों के खर्चे कमाई से भी ज्यादा बढ़ रहे हैं। ऐसे में घर चलाना, बच्चों की पढाई, इलाज के खर्च, रिटायरमेंट के बाद की चिंता एक ट्रॉमा की तरफ ले जाती है। इसे लॉस एंजिलिस में वित्तीय मनोवैज्ञानिक केंद्र के संस्थापक एलेक्स
Financial troubles are pushing people towards financial trauma
आजकल बहुत से लोगों के खर्चे कमाई से भी ज्यादा बढ़ रहे हैं। ऐसे में घर चलाना, बच्चों की पढाई, इलाज के खर्च, रिटायरमेंट के बाद की चिंता एक ट्रॉमा की तरफ ले जाती है। इसे लॉस एंजिलिस में वित्तीय मनोवैज्ञानिक केंद्र के संस्थापक एलेक्स मेलकुमियन ने फाइनेंशियल ट्रॉमा नाम दिया है।
एलेक्स के मुताबिक, जो भी वित्तीय परेशानियां हमारी मानसिक शांति भंग करती हैं, वो फाइनेंशियल ट्रॉमा की ओर ले जाती हैं। आज ये सबसे खतरनाक ट्रॉमा है, जो पीड़ित पर नकारात्मक असर डालकर आगे बढ़ने से रोकता है। ये पोस्ट-ट्रॉमेटिक स्ट्रेस डिसआर्डर (PTSD) को दर्शाता है।
डिप्रेशन भी बढ़ता है
फाइनेंशियल थेरेपिस्ट थॉमस फापुल के मुताबिक, ये रोजमर्रा के तनाव जैसा घटता या बढ़ता नहीं, बल्कि पीड़ित का उसकी कमाई से रिश्ता खराब कर देता है। इसे ऐसे समझ सकते है कि जो इंसान बहुत नुकसान उठा चुका है, वो स्टॉक मार्केट में निवेश करने से डरेगा। ये परेशानी किसी जेनेटिक बीमारी की तरह पीढ़ी दर पीढ़ी आती है। इसके कारण डिप्रेशन जैसी समस्या बढ़ती है।
हालांकि, PTSD की तरह ये मानसिक बीमारी नहीं है, इसलिए वित्तीय एडवाइजर या थेरेपिस्ट इसे आसानी से सुलझा सकते हैं। कई लोगों को पैसों से लगाव से मानसिक स्वास्थ्य खराब होता है, पर वो इसे छुपाते हैं। 25% अमेरिकी PTSD से पीड़ित हैं।
खर्च पर लगाम लगाएं
फाइनेंशियल ट्रॉमा से बचने के लिए खर्च पर लगाम लगाना जरूरी है। इसके लिए अधिक खर्च करवाने वाले एप या ऑनलाइन स्टोर से अपने क्रेडिट कार्ड को हटा देना चाहिए। जिन्हें ज्यादा खर्च की आदत है, वो थोड़ा कम खर्च करके शुरुआत कर सकते है।
इसके तहत मंहगे जूते, कपड़ों को खरीदने से पहले उनकी उपयोगिता के बारे में एक बार सोचा जा सकता है। पैसे बचाने के लिए सैलरी खाते के अलावा एक बचत खाता रखें। इसमें हर महीने खर्चे से बचाकर कुछ रुपए डाल सकते है, ताकि बुरे वक्त में काम आएं।
ऐसे ट्रॉमा के शिकार बजट नहीं बनाते, गरीबी छुपाने की कोशिश करते हैं
फाइनेंशियल ट्रॉमा पीड़ित पैसों के मामले में टालमटोल करता है। ऐसे लोग खरीदारी के बाद बिल के बारे में चर्चा करने से भी कतराते हैं। वे कभी किसी चीज का बजट नहीं बनाते हैं। जहां उन्हें खर्चा करना चाहिए, वहां पैसा बचाने लगते हैं। ऐसे पैसे बचाने से ज्यादा अपनी गरीबी छुपाने की कोशिश करते हैं।